b'\n_START_ARTICLE_\nPrivatAir\n_START_SECTION_\nHistorie\n_START_PARAGRAPH_\nSelskabet blev etableret i 1977 under navnet Petrolair S.A., som et datterselskab til den gr\xc3\xa6ske erhvervsmand Yiannis Latsis koncern. I 1979 blev det f\xc3\xb8rste Boeing 737 fly tilf\xc3\xb8rt fl\xc3\xa5den. Selskabet begyndte i 1985 at besk\xc3\xa6ftige sig med k\xc3\xb8b og salg og forretningsfly, og i 1989 blev der tilf\xc3\xb8rt et Boeing 757 og Gulfstream IV fly til fl\xc3\xa5den._NEWLINE_Flyselskabet fik i 1995 sit Air operator\'s certificate (AOC) af de schweiziske myndigheder, og det kunne derefter starte med kommercielle VIP charterflyvninger. I maj 2000 blev det f\xc3\xb8rste af tre Boeing Business Jet tilf\xc3\xb8jet fl\xc3\xa5den. Senere samme \xc3\xa5r blev det amerikanske selskab Flight Services Group opk\xc3\xb8bt. Dette blev i 2008 solgt til Gama Aviation._NEWLINE_PrivatAir Group blev etableret i marts 2001. Samme \xc3\xa5r blev byggeriet af en ny terminal til forretningsfly og PrivatAirs hovedkvarter p\xc3\xa5begyndt. Den nye terminal "C3" blev indviet i februar 2002, og var et joint venture imellem PrivatAir og Gen\xc3\xa8ves Lufthavn. 17. juni samme \xc3\xa5r begyndte PrivatAir for f\xc3\xb8rste gang p\xc3\xa5 interkontinentale flyvninger. Dette skete p\xc3\xa5 vegne af det tyske selskab Lufthansa med flyvninger fra D\xc3\xbcsseldorf Lufthavn til Newark Airport ved New York. Der var seks ugentlige returflyvninger med et Airbus A319LR fly med 48 s\xc3\xa6der i business-class konfiguration._NEWLINE_I samarbejde med Swissport etablerede PrivatAir i maj 2003 handling-selskabet PrivatPort. Dette selskab skulle besk\xc3\xa6ftige sig med servicering af VIP- og forretningsfly i lufthavnen i Gen\xc3\xa8ve. _NEWLINE_PrivateAir fl\xc3\xb8j i december 2011 til 14 destinationer p\xc3\xa5 vegne af Equatorial Congo Airlines, Gulf Air, Lufthansa, og Swiss International Airlines.'